კლუბის სახელწოდება 
  „ლიდერთა კომუნიკაციის კლუბი“ 
კლუბის ხელმძღვანელი და მისი საკონტაქტო ინფორმაცია   
ელენე კერესელიძე   557175177; elene.kereselidze@cea.ge
კლუბის გაკვეთილების რაოდენობა - კვირაში 2 დღე; თითოეული შეხვედრის ხანგრძლივობა - 50 წთ
გაწევრიანების წინაპირობა -   მოსწავლეთა მოტივაცია
მოსწავლეთა მინიმალური და მაქსიმალური რაოდენობა -  მინიმალური 6 მოსწავლე მაქსიმალური 12.
კლუბის მიზანი -  
კლუბი მიზნად ისახავს V-VI კლასელებში კომუნიკაციისა და ლიდერული უნარების განვითარებას, რაც დაეხმარებათ სკოლაში, სოციალურ ურთიერთობებში და მომავალში პროფესიული გამოწვევების წარმატებით დაძლევაში. კლუბში ბავშვები ისწავლიან, როგორ მოახდინონ საკუთარი აზრების ეფექტურად გამოხატვა, როგორ წარმართონ პრეზენტაციები დამაჯერებლად და როგორ ითანამშრომლონ გუნდში.
კლუბი გააძლიერებს ბავშვების თავდაჯერებულობას, მათში ლიდერული თვისებების გამოვლენის უნარსა და პრობლემების გადაჭრის ინოვაციურ მიდგომებს. ინტერაქტიული აქტივობებისა და თამაშების მეშვეობით, მოსწავლეები გაერთობიან და თან მიიღებენ პრაქტიკულ ცოდნას, რაც ხელს შეუწყობს მათ პიროვნულ და ინტელექტუალურ ზრდას.
კლუბი გახდება სივრცე, სადაც ბავშვები შეძლებენ:
•	გამოთქვან საკუთარი აზრები.
•	ჩაერთონ გუნდურ მუშაობასა და ლიდერულ ინიციატივებში.
•	ისწავლონ დროის მართვა და პრიორიტეტების დასახვა.
•	მიიღონ მყარი საფუძველი სამომავლო წარმატებებისთვის.
ძირითადი მიდგომები, მეთოდები, აქტივობები
ინტერაქტიული სწავლა – აქტიური ჩართულობა, კითხვა-პასუხი, დისკუსიები, და პრეზენტაციების გამართვა.
ქეისების ანალიზი – სიტუაციების ანალიზი, რომელიც მათ დაეხმარებათ საკუთარი უნარების უკეთ გამოხატვაში.
გუნდური მუშაობა – თანამშრომლობა, ჯგუფური პროექტები და დახმარება, რათა გაითავისონ ლიდერობისა და კომუნიკაციის უნარები.
როლური თამაშები – ლიდერული როლების მორგება, მაგალითად, "ჯგუფის ხელმძღვანელი", "მოსაუბრე", "პრეზენტატორი".
პრეზენტაციის ვორქშოფი - ბავშვები პრაქტიკულად მუშაობენ პრეზენტაციების  წარდგენაზე.
დისკუსია - თემების მიხედვით, ბავშვები სწავლობენ კრიტიკული აზროვნების გამოყენებას და აზრების გაცვლას.